Държавен вестник, бр. 35, 2019 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  35
10. „Търговски участници“ по смисъла на 
тези правила са производителите на електри­
ческа енергия, търговците на електрическа 
енергия, координатори на балансиращи групи, 
крайни клиенти, общественият доставчик на 
електрическа енергия, крайните снабдители 
на електрическа енергия, операторите на елек­
тропреносна/електроразпределителни мрежи и 
доставчиците от последна инстанция.
11. „Форсмажор“ е обстоятелство (събитие) 
от извънреден характер, което не е могло да 
бъде предвидено и не зависи от волята на 
оператора на съответната мрежа, съответно 
на ползвателя, като: пожар, аварии, военни 
действия, природни бедствия – бури, проливни 
дъждове, наводнения, градушки, земетресения, 
заледявания, суша, свличане на земни маси 
и други природни стихии, стачки, бунтове, 
безредици и др.
12. „ENTSO-E“ е международна организация 
„Европейска мрежа на операторите на преносни 
системи за електроенергия“.
13. „Неправомерно присъединяване“ е при­
съединяване на обект към електропреносната 
или електроразпределителната мрежа, за който 
не е осъществена процедура за присъединява­
не към тази мрежа по реда на наредбата по 
чл. 116, ал. 7 от ЗЕ. 
14. „Място на измерване“ е точката от при­
съединителните съоръжения за захранване на 
обекта, в която е мястото на монтаж на из­
мервателни трансформатори при индиректно 
измерване или мястото на монтаж на средството 
за измерване при директно измерване.
Преходни и заключителни разпоредби
§ 2. Процедурите по преизчисляване на ко­
личество електрическа енергия, уведомяване, 
фактуриране и уреждане на финансовите от­
ношения с клиентите, които са започнали въз 
основа на констативни протоколи, съставени до 
влизане в сила на тези правила, се довършват 
по реда, действал към датата на съставяне на 
констативния протокол, като в случаите на 
съставените след 1.07.2018 г. констативни прото­
коли се взема предвид и действащата прогнозна 
пазарна цена на електрическата енергия за 
покриване на технологичния разход на опера­
торите на съответните мрежи, определена от 
Комисията за енергийно и водно регулиране.
§ 3. В Правилата за търговия с електрическа 
енергия (обн., ДВ, бр. 66 от 2013 г.; изм. и доп., 
бр. 39 от 2014 г., бр. 90 от 2015 г., бр. 100 от 
2017 г. и бр. 72 от 2018 г.) се правят следните 
изменения и допълнения:
1. В чл. 1 се правят следните изменения и 
допълнения:
а) в ал. 1 се създава т. 17:
„17. отношенията по предоставянето на ус­
луги за зареждане на електрически превозни 
средства.“;
б) в ал. 2 след думите „крайните клиенти“ се 
поставя запетая и се добавя: „вкл. операторите 
на публично достъпни зарядни точки“.
2. Наименованието на глава трета „Дого­
вори на пазара на електрическа енергия“ се 
изменя така:
„Договори на пазара на електрическа енер­
гия. Предоставяне на услуги за зареждане на 
електрически превозни средства“.
3. В чл. 31 се създават ал. 3 и 4:
„(3) Справка за количества отчетена елек­
трическа енергия, върху които се начислява 
цена за задължения към обществото, се пре­
доставя на ФСЕС от независимия преносен 
оператор за обектите с почасово измерване 
на електрическата енергия, независимо към 
коя мрежа са присъединени, в срок до 10-о 
число на месеца, следващ отчетния месец, 
както и справка за количествата консумирана 
електрическа енергия от обектите на крайните 
клиенти, снабдявани от краен снабдител. Справ­
ка за пренесените и фактурирани количества 
електрическа енергия по показания на СТИ, 
върху които се начислява цена за задължения 
към обществото, се предоставя на ФСЕС от 
операторите на електроразпределителни мрежи 
за обектите, по отношение на които се прилагат 
стандартизирани товарови профили, в срок до 
10-о число на месеца, следващ отчетния месец. 
Информацията се предоставя обобщена по 
търговски участници. 
(4) В случаите на повече от един достав­
чик консумираното количество електрическа 
енергия се разпределя пропорционално между 
отделните доставчици на база регистрирани 
графици от независимия преносен оператор.“
4. Член 31б се заличава.
5. В глава трета се създава раздел IV с 
чл. 31в – чл. 31д:
„Раздел IV. Предоставяне на услуги за за­
реждане на електрически превозни средства
Чл. 31в. Операторите на зарядни точки могат 
да предоставят на клиентите услуги във връзка 
със зареждането на електрически превозни 
средства на договорна основа, включително 
от името и за сметка на други доставчици на 
услуги.
Чл. 31г. Всички публично достъпни зарядни 
точки предоставят и възможност на ползва­
телите на електрически превозни средства за 
зареждане ad hoc, без встъпване в договорни 
отношения със съответния доставчик на елек­
трическа енергия или оператор.
Чл. 31д. За неуредените в този раздел въ­
проси се прилага действащото гражданско 
законодателство.“
§ 4. Тези правила са приети от Комисията за 
енергийно и водно регулиране с решение по т. 1 
от протокол № 67 от 24.04.2019 г. на основание 
чл. 21, ал. 1, т. 9 и чл. 83, ал. 2 във връзка с 
чл. 83, ал. 1, т. 6 от Закона за енергетиката.